CELEX: 62011CN0468
Language: el
Date: 2011-09-13 00:00:00
Title: Υπόθεση C-468/11: Προσφυγή της 13ης Σεπτεμβρίου 2011 — Ευρωπαϊκή Επιτροπή κατά Βασιλείου της Ισπανίας

19.11.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 340/11
            
         Προσφυγή της 13ης Σεπτεμβρίου 2011 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-468/11)
   2011/C 340/19
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Braun και S. Pardo Quintillán)
   
      Καθού: Βασίλειο της Ισπανίας
   
      Αιτήματα της προσφεύγουσας
   
   Η προσφεύγουσα ζητεί από το Δικαστήριο:
   
               —
            
            
               να διαπιστώσει ότι,
               
                           —
                        
                        
                           επιβάλλοντας την υποχρέωση στις επιχειρήσεις που παρέχουν υπηρεσία ή δίκτυο βάσει γενικής αδείας σε καταβολή τέλους για την χρηματοδότηση της Corporación de Radio y Televisión Española, καθιερώνοντας σχετικώς σειρά προϋποθέσεων και εξαιρέσεων καθώς και ορισμένους μηχανισμούς μεταφοράς των πλεοναζόντων εσόδων, και
                        
                     
                           —
                        
                        
                           παραλείποντας να γνωστοποιήσει δεόντως την πρόθεσή του να προβεί σε τροποποιήσεις σε σχέση με το σύστημα γενικών αδειών ή να χορηγήσει στα ενδιαφερόμενα μέρη, συμπεριλαμβανομένων των χρηστών και των καταναλωτών, επαρκές χρονικό διάστημα για να μπορέσουν να διατυπώσουν τις απόψεις τους επί των προτεινόμενων τροποποιήσεων,
                        
                     το Βασίλειο της Ισπανίας παρέβη τις υποχρεώσεις που υπέχει δυνάμει των άρθρων 12 και 14, παράγραφος 1, της οδηγίας 2002/20/ΕΚ (1) του Ευρωπαϊκού Κοινοβουλίου και του Συμβουλίου, της 7ης Μαρτίου 2002, για την αδειοδότηση δικτύων και υπηρεσιών ηλεκτρονικών επικοινωνιών (άδεια για την αδειοδότηση)
            
         
               —
            
            
               να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   
               —
            
            
               Η Επιτροπή υποστηρίζει ότι το άρθρο 5 του νόμου για την RTVE δεν συνάδει με τις διατάξεις του άρθρου 12 της οδηγίας για την αδειοδότηση. Κατά το άρθρο 5 του νόμου για την RTVE, οι ισπανικές αρχές καθιέρωσαν μία εισφορά (την οποία αποκαλούν «ενίσχυση») η οποία βαρύνει το ακαθάριστο εισόδημα των φορέων εκμεταλλεύσεως ηλεκτρονικών επικοινωνιών ορισμένης γεωγραφικής περιοχής, παραβιάζοντας τις αρχές και προϋποθέσεις που θέτει το άρθρο 12 της οδηγίας για την αδειοδότηση.
            
         
               —
            
            
               Για τους λόγους αυτούς, η Επιτροπή εκτιμά ότι παραλείποντας να γνωστοποιήσει δεόντως την πρόθεσή του να προβεί σε τροποποιήσεις σχετικά με το καθεστώς γενικών αδειών ή να χορηγήσει στα ενδιαφερόμενα μέρη, συμπεριλαμβανομένων των χρηστών και των καταναλωτών, επαρκές χρονικό διάστημα για να μπορέσουν να διατυπώσουν τις απόψεις τους επί των προτεινόμενων τροποποιήσεων, το Βασίλειο της Ισπανίας παρέβη τις υποχρεώσεις που υπέχει δυνάμει του άρθρου 14, παράγραφος 1, της οδηγίας για την αδειοδότηση.
            
         
      (1)  ΕΕ L 108, σ. 21